Ինգրիդ Բերգման

Ինգրիդ Բերգման (, ), թատրոնի և կինոյի շվեդ հայտնի դերասանուհի, խաղացել է ամերիկյան և եվրոպական ֆիլմերում, Օսկարի եռակի և Ոսկե Գլոբուսի քառակի դափնեկիր։

 Կենսագրություն և կարիերա 
Ինգրիդ Բերգմանը ծնվել է 1915 թվականին Շվեդիայի մայրաքաղաք Ստոկհոլմում։ Նա մանուկ հասակից մեծացել է առանց ծնողների։ 3 տարեկանում մահացել է մայրը, իսկ 13 տարեկանում հայրը՝ Յուստուս Սեմուել Բերգմանը, ով մասնագիտությամբ դերասան և լուսանկարիչ էր։ Նրան խնամքի տակ է վերցնում իր հորեղբայր՝ Օտտո Բերգմանը, ով ուներ 5 երեխա։

Արդեն 17 տարեկանում Ինգրիդ Բերգմանին աշխատանքի են վերցնում Ստոկհոլմի թագավորական դրամատիկական թատրոնում։ Բերգմանը թատրոնում երկար չի մնում և տեղափոխվում է կինեմատոգրաֆ։ Կինոյում նա խաղում է նկարահանվելով էպիզոդիկ դերերում։ Առաջին քիչ թե շատ մեծ դերը կինոյում 1934 թ. «Կոմսը Մունկբրուից» ֆիլմն էր։ Շվեդական մոտ մեկ տասնյակ ֆիլմերում խաղալուց հետո պրոդյուսեր Դևիդ Սելեզնիկը նրան հրավիրում է Հոլիվուդ խաղալու «Ինտերմեցցո» ֆիլմում։ ԱՄՆ-ում նա անցնում է դերասանական վարպետության դասեր Միխայիլ Չեխովի դպրոցում։

1942 թվականին Բերգմանը նկարահանվում է իր թերևս ամենանշանավոր ֆիլմում «Կասաբլանկայում», ուր իր խաղընկերն էր Համֆրի Բոգարտը։ Ֆիլմը շատ մեծ հաջողություն է ունենում, իսկ Բերգմանը դառնում է հոլիվուդյան առաջին մեծության աստղ։ Նրա հաջորդ աշխատանքները կինոյում նույնպես շատ հաջողակ էին՝ «Դոկտոր Ջեքիլը և Միստր Հայդը», «Ու՞մ մահն է գուժում զանգը», «Գազային լույս» և այլն։

1949 թվականին նա հեռանում է Հոլիվուդից, բաժանվում առաջին ամուսնուց՝ Փեթեր Արոն Լինդստրեմից և ամուսնանում իտալացի նշանավոր ռեժիսոր Ռոբերտո Ռոսսելինիի հետ։ 1950 թվականից մինչև 1964 թվականը Իտալիայում, ամուսնու՝ ռեժիսոր Ռոբերտո Ռոսսելինիի ղեկավարությամբ նկարահանվում է «Ստրոմբոլի» (1950), «Եվրոպա-51» (1952), «Ճանապարհորդություն Իտալիայում (1954) և այլ ֆիլմերում։ Դերասանական մենաշնորհը չսահմանափակելով մի երկրի կինոարվեստում, նա ամենուր արժանանում է մեծ հաջողության, աշխատակցում է համաշխարհային ճանաչման արժանացած այնպիսի ռեժիսորների հետ, ինչպիսիք են Ժան Ռենուարը, Սիդնեյ Լյումենը, Անատոլ Լիտվակը, Ջորջ Կյուքորը և ուրիշներ։ Կանացի լավագույն դերակատարման համար Բերգմանը եռակի արժանացել է ամերիկյան կինոարվեստի և գիտությունների ակադեմիայի «Օսկար» մրցանակին։ Այդ տարիներին նա նկարահանվում է Ռոսսելինիի ֆիլմերում, միաժամանակ նաև խաղալով թատրոնում։ 1974 թվականին Բերգմանը վերադառնում է Շվեդիա։ Իրեն արված առաջարկություններին՝ մասնակցելու սարսափ ֆիլմերում, Բերգմանը պատասխանել է.- «Ավելի լավ է հին ժապավեններս դիտեմ հեռուստատեսությամբ, քան թե նկարահանվեմ այնպիսի կինոժապավեններում, որոնք վնասելու են իմ և աշխարհի միլիոնավոր երեխաներին։ Արդյոք անհեթեթություն է հավատալ, որ վերադառնալու են այն ժամանակները, երբ իշխում էին գեղեցիկ, մաքուր և իսկական բարձրարվեստ կինոնկարներըԿինոռեժիսորներ, դերասաններ։ Հակոբ Թահմիզյան, «Սովետական գրող» հրատարակչություն, Երևան-1978։ Հ. 1, Էջ 52-53։։

Ռոսսելինիից նա ունենում է 3 երեխա, նրա երեխաներից Իզաբելլա Ռոսսինին նույնպես դառնում է դերասանուհի։ 1957 թվականին նա բաժանվում է ամուսնուց։ 1973 թվականին նա դառնում է Կաննի կինոփառատոնի ժյուրիի նախագահ։

1973 թվականին նրա մոտ հայտնաբերում են կրծքի քաղցկեղ, 1982 թվականի օգոստոսի 29-ին՝ իր ծննդյան օրը, նա մահանում է այդ հիվանդությունից։

 Ֆիլմագրություն 
Խաղացել է մոտ 50 ֆիլմում, դրանցից առավել հայտնիներից են՝ 
 տարի  ֆիլմ  բնօրինականվանում  խաղընկերներ  ռեժիսոր 1936  «Ինտերմեցցո»  Intermezzo Լեսլի Հովարդ  Գրեգորի Ռատոֆ  1941  «Դոկտոր Ջեքիլը և Միստր Հայդը»  Dr. Jekyll and Mr. Hyde Սփենսեր ԹրեյսիԼանա Թըրներ  Վիկտոր Ֆլեմինգ  1942  «Կասաբլանկա»  Casablanca  Համֆրի ԲոգարտԿլոդ Ռեյնս  Մայքլ Քերթիս  1943  «Ո՞ւմ մահն է գուժում զանգը»  For Whom the Bell Tolls Գերի ԿուպերԱկիմ ԹամիրովՎլադիմիր Սոկոլով  Սեմ Վուդ  1944  «Գազային լույս»  Gaslight Շառլ ԲուայեՋոզեֆ Քոթթեն  Ջորջ Կյուկոր  1945  «Կախարդվածը»  Spellbound Գրեգորի Պեք  Ալֆրեդ Հիչքոք  1946 «Վատ համբավ»  Notorious Քերի ԳրանտԿլոդ Ռեյնս  Ալֆրեդ Հիչքոք  1948  «Փառքի կամար»  Arch of Triumph Շառլ ԲուայեՉառլզ Լոուտոն  Լյուիս Մայլսթոուն  1948  «Ժաննա դ'Արկ»  Joan of Arc Ուորդ ԲոնդԽոսե Ֆերրեր  Վիկտոր Ֆլեմինգ  1949  «Այծեղջյուրի նշանի տակ»  Under Capricorn Ջոզեֆ Քոթթեն  Ալֆրեդ Հիչքոք  1956  «Անաստասիա»  Joan of Arc Յուլ ԲրիններԱկիմ ԹամիրովՀելեն Հայս  Անատոլ Լիտվակ  1969  «Կակտուսի ծաղիկը»  Cactus Flower Ուոլտեր ՄատաուԳոլդի Հոուն  Ջին Սաքս 1974  «Սպանություն «Արևելյան ճեպընթացում»»  Murder On The Orient ExpressԱլբերտ ՖիննիՇոն ՔոններիՄարտին ԲոլսամԷնթոնի ՊերկինսՌիչարդ ՈւիդմարկԼորեն ԲեքոլՎանեսա Ռեդգրեյվ Սիդնի Լյումետ  1978  «Աշնանային սոնատ» Autumn Sonata / Höstsonaten Լիվ Ուլման  Ինգմար Բերգման 

 Մրցանակներ և ճանաչումներ 
Ամերիկյան կինոակադեմիայի կողմից հրապարակված Ամերիկյան բոլոր ժամանակների ֆիլմերի 100 մեծագույն աստղերի ցանկում 4-րդ տեղում է։ 
Ընդհանուր թվով խաղացել է 50-ից ավելի ֆիլմերում, 3 անգամ ստացել է Օսկար, որոնցից 2-ը հեղինակավոր Օսկար լավագույն դերասանուհու համար անվանակարգում (ներկայացված է եղել 7 անգամ), 4 անգամ Ոսկե Գլոբուս (ներկայացված է եղել նույնպես 7 անգամ), նաև Էմմի, Սեզար, BAFTA և այլ կինոմրցանակների դափնեկիր է։

1960 թվականին Հոլիվուդյան փառքի ծառուղում բացվել է նրա անվան աստղը։ Ինգրիդ Բերգմանի պատվին է կոչվում վարդի մի տեսակIngrid Bergman վարդի տեսակի նկարագրություն HelpMeFind.com կայքում։

 Հոնորարներ 
 1939 - «Ինտերմեցցո», $ 20 000
 1941 - «Ցասում երկնքում», $ 34 000
 1942 - «Կասաբլանկա», $ 25 000
 1943 - «Ու՞մ մահն է գուժում զանգը», $ 3 177 083
 1944 - «Գազային լույս», $ 7 515 625
 1948 - «Հաղթական կամար», $ 175 000
 1948 - «Ժաննա դ'Արկ», $ 245 000
 1950 - «Ստրոմբոլի, Աստծո երկիր», $ 17 500 000
 1956 - «Անաստասիա», $ 250 000
 1958 - «Թանկագին սըր», $ 7 500 000
 1964 - «Դեղին ռոլս-ռոյս», $ 275 000
 1969 - «Կակտուսի ծաղիկը», $ 800 000
 1974 - «Սպանություն արևելյան ճեպընթացում», $ 100 000
 1976 - «Ժամանակի գործը», $ 250 000

 Նկարներ 

 Ծանոթագրություններ 

 Գրականություն 
 Անգլերեն 
 Bergman, Ingrid and Burgess, Alan (1980). Ingrid Bergman: My Story. New York: Delacorte Press. ISBN 0-440-03299-7.
 Chandler, Charlotte (2007). Ingrid: Ingrid Bergman, A Personal Biography. New York: Simon & Schuster. ISBN 0-7432-9421-1.
 Leamer, Laurence (1986). As Time Goes By: The Life of Ingrid Bergman. New York: Harper & Row. ISBN 0-06-015485-3.
 Dagrada, Elena (2008). Le Varianti Trasparenti. I Film con Ingrid Bergman di Roberto Rossellini. Milano: LED Edizioni Universitarie. ISBN 978-88-7916-410-8.
 Ռուսերեն 
 Бергман, Ингрид; [ Бёрджесс, Алан ]. Моя жизнь / Послесловие В. С. Соловьёва. М.: Радуга, 1988. - 493 с.: илл. - ISBN 0-440-14085-4, ISBN 5-05-002299-1
 Спото, Дональд. Ингрид Бергман. Смоленск: Русич, 1998. - 512 с. - ISBN 5-88590-884-2, ISBN 0-06-018702-6 («Женщина-миф»)
 Краснова Г. Ингрид Бергман: От интермеццо до сонаты // Видео-Асс Премьер - Premiere. 1995. № 28. С.40 - 43.
 Мышкина, Анна. Ингрид Бергман, святая грешница // Караван историй. 1999. Декабрь. С. 26 - 40.
 Иванова, Александра. Ингрид Бегрман: Любовь по правилам и без // Имена. 2007. С.82 - 94.
 Ингрид Бергман: Девушка с севера: Фотобиография // Gala Биография. 2008. № 8, август. С.132 - 145.
 Вахрамов, Владимир. Лучезарная Ингрид // Новый взгляд : газета. - Москва, 2008. - № 09 (419). - С. 01.

 Արտաքին հղումներ 

 Պաշտոնական կայք 
 Internet Movie Database կայքում
 ԿինոՊոիսկ կայքում
 նկարներ և կենսագրական փաստեր

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի կին գրողներ
Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Սեզար» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Լավագույն դերասանուհի Օսկարի մրցանակակիրներ
Կատեգորիա:Կին ինքնակենսագիրներ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:Շվեդ դերասանուհիներ